Tsjaplygin (by)

Tsjaplygin (russisk: Чаплы́гин) er en by i Lipetsk oblast i Russland. Den ligger rundt 70 kilometer nord for Lipetsk. Byen hadde 11 579 innbyggere i 2021. Bosetningen Ust Stanovykh Rjas (russisk: Усть Становых Ряс) ble grunnlagt på territoriet til dagens Tsjaplygin på første halvdel av 1600-tallet. Den vokste senere til landsbyen (selo) Slobodskoje (russisk: Слободское). I 1695 bygde Peter den store et lite palass i tre i nærheten, og i 1702 en liten festning kalt Oranijenburg (russisk: Ораниенбург). Navnet, som opprinnelig var en tillemping av det tyske «Oranienburg» ble senere redusert til «Raninburg» og deretter til «Ranenburg» (russisk: Раненбург). I 1702 ble både festningen og landsbyen Slobodskoje overdratt til Aleksandr Danilovitsj Mensjikov, som bygde et lite kloster her i 1712. Bystatus ble innvilget Ranenburg i 1778. I 1948 ble navnet endret til Tsjaplygin etter den russiske fysikeren Sergej Tsjaplygin, som ble født her i 1869. Referanser